**PRIPRAVLJALNI LETNIK, GLASBENA PEDAGOGIKA, 2. stopnja**

Maribor, april 2021

Štev.:06/2021-nt

Pred vpisom v študijski program druge stopnje Glasbena pedagogika opravi pripravljalni letnik kdor je končal:

1. Študijski program prve stopnje s strokovnih področij: glasbena pedagogika (0114), glasbena umetnost (0215), muzikologija (0229) v obsegu 180 ECTS.

Pred vpisom mora opraviti naslednje obveznosti: pripravljalni letnik v obsegu 60 ECTS. Obveznosti lahko pred vpisom opravi tudi v programih za izpopolnjevanje.

1. Univerzitetni študijski program, sprejet pred 11. 6. 2004, s strokovnih področij: glasbena umetnost (0215), muzikologija (0229) .

Pred vpisom mora opraviti naslednje obveznosti: pripravljalni letnik v obsegu 45 ECTS. Obveznosti lahko pred vpisom opravi tudi v programih za izpopolnjevanje.

**Postopek prijave in druge informacije:**

(postopek, navodila zapisana v moški obliki)

* 1. Kandidat pošlje vlogo (do datuma prijave za vpis določen v Razpisu za vpis v podiplomske študijske programe) v službo za študentske zadeve UM PEF na elektronski naslov [referat.pef@um.si](mailto:referat.pef@um.si) z naslovom **PRIPRAVLJALNI LETNIK GP, ime \_ priimek** in dokazila o zaključenem študiju (kopijo/scan diplomske listine in kopijo/scan priloge k diplomi).
  2. Oddelek za glasbo UM PEF in Oddelek za temeljne pedagoške predmete UM PEF obravnavata vlogo kandidata in določita obveznosti za posameznega kandidata. Če so pri obravnavi vloge potrebni dodatni podatki o kandidatovem študiju (npr. študijski program), se kandidata pozove k dopolnitvi vloge.
  3. Služba za študentske zadeve UM PEF posreduje kandidatu sklep Oddelka za glasbo UM PEF in Oddelka za temeljne pedagoške predmete UM PEF o manjkajočih obveznostih pripravljalnega letnika in/ali kandidata obvesti o urniku izvedbe pripravljalnega letnika.
  4. S kandidatom pripravljalnega letnika se sklene pogodbe. Stroški pripravljalnega letnika se zaračunajo skladno s tarifnim delom cenika UM, ki določa izvedbo predmeta z izpitom za 2. študijsko skupino, kot velja za posamezno študijsko leto.
  5. Pripravljalni letnik se izvaja v okviru programa za Pedagoško andragoškega izobraževanja in/ali Oddelka za glasbo (odvisno od manjkajočih obveznostih).
  6. Kandidati, vključeni v pripravljalni letnik, nimajo statusa študenta.

V primeru, ko mora kandidat opravit pripravljalni letnik v obsegu 45 ECTS opravi:

* pedagoško didaktični sklop in praktično usposabljanje v obsegu 34 ECTS,
* izbirni pedagoško-psihološko-andragoški-sklop v obsegu najmanj 11 ECTS.

V primeru, ko mora kandidat opravit pripravljalni letnik v obsegu 60 ECTS opravi:

* pedagoško didaktični sklop in praktično usposabljanje v obsegu 34 ECTS,
* izbirni pedagoško-psihološko-andragoški-sklop v obsegu najmanj 11 ECTS,
* strokovni izbirni predmeti v obsegu najmanj 15 ECTS\* .

\* po 1 predmet na nosilca (torej 1 predmet izmed predmetov Solfeggio, Harmonija in Kontrapunkt , 1 predmet izmed Dirigiranje, 1 predmet izmed Zgodovina glasbe, Instrumentalni praktikum – pri tem torej mora opraviti cca 3 ali 4 predmete izmed vseh možnih.

|  |  |  |
| --- | --- | --- |
| **Zap. št.** | **Pedagoško- didaktični-sklop** | **ECTS**  **18** |
| 1 | Didaktika (red. prof. dr. Milena Ivanuš Grmek) | 6 |
| 2 | Predmetna didaktika: Didaktika umetniških predmetov  (red. prof. dr. Janja Črčinovič Rozman) | 12 |
|  | **Praktično usposabljanje** | **16** |
| 3  4 | Uvajalna praksa (nosilci iz pedagoško-psihološko-didaktičnega sklopa)  Pedagoška praksa umetniških predmetov (red. prof. dr. Janja Črčinovič Rozman) | 10  6 |
|  | **Izbirni predmeti pedagoško-psihološko-andragoški-sklop** | **11** |
| 5 | Pedagogika (red. prof. dr. Majda Pšunder) | 5 |
| 6 | Andragogika za učitelje (doc. dr. Polona Kelava) | 5 |
| 7 | Psihologija za učitelje (izr. prof. dr. Katja Košir ) | 6 |
| 8 | Vzgojno-izobraževalno delo z otroki s posebnimi potrebami (red. prof. dr. Majda Schmidt) | 5 |
| 9 | Glasbena kultura (red. prof. dr. Janja Črčinovič Rozman) | 5 |

|  |  |  |
| --- | --- | --- |
|  | **Strokovni izbirni predmeti - sklop \*** | **15** |
| 10 | Solfeggio (red. prof. mag. Tomaž Svete)  Harmonija (red. prof. mag. Tomaž Svete)  Instrumentalni kontrapunkt (red. prof. mag. Tomaž Svete) | 5  4  5 |
| 11 | Dirigiranje del renesančnih skladb (doc. Tadeja Vulc)  Dirigiranje mladinskega zbora (doc. Tadeja Vulc)  Dirigiranje skladb J. Gallusa (doc. Tadeja Vulc)  Dirigiranje sodobnih del (doc. Tadeja Vulc)  Dirigiranje večglasja (doc. Tadeja Vulc) | 6  5  5  5  6 |
| 12 | Zgodovina glasbe I (red. prof. dr. Jernej Weiss)  Zgodovina glasbe II (red. prof. dr. Jernej Weiss)  Zgodovina novejše glasbe (red. prof. dr. Jernej Weiss) | 4  6  8 |
| 13 | Instrumentalni praktikum I, II, III, IV (red. prof. Cveto Kobal, izr. prof. Žarko Ignjatović, doc. Alojz Slavko Kovačič, doc. Adriana Magdovski) | 4 |